กรุงเทพมหานคร งดกิจกรรมเล่นน้ำเทศกาลสงกรานต์ประจำปี 2563
กรุงเทพมหานคร งดกิจกรรมเล่นน้ำเทศกาลสงกรานต์ประจำปี 2563ร.ต.อ.พงศกร ขวัญเมือง โฆษกของกรุงเทพมหานคร เปิดเผยภายหลังการประชุมเรื่องการจัดกิจกรรมสงกรานต์ในสถานการณ์ที่มีการแพร่ระบาดของโรคโควิด -19 ว่า  ที่ประชุมมีมติงดการจัดกิจกรรมเล่นน้ำเทศกาลสงกรานต์ประจำปี 2563 ในพื้นที่กรุงเทพมหานคร ได้แก่ ถนนข้าวสาร ถนนสีลมและถนนราชประสงค์ ซึ่งมีสมาคมต่างๆ โดยเฉพาะสมาคมผู้ประกอบการข้าวสารและผู้ค้าขายเป็นผู้เสนอไม่ให้มีการจัดงานขึ้น เนื่องจากเสี่ยงต่อการแพร่ระบาดของโรคโควิด -19 รวมถึงขอความร่วมมือภาคเอกชนให้งดการจัดกิจกรรมเล่นน้ำสงกรานต์และกิจกรรมที่มีการรวมตัวคนจำนวนมากด้วย ซึ่งหากภาคเอกชนมีความประสงค์ที่จะจัดกิจกรรมก็จะต้องมีการตั้งจุดคัดกรองตามมาตรการของกระทรวงสาธารณสุขอย่างเข้มงวด ทั้งนี้ประเพณีสงกรานต์ของไทยไม่ได้มีเพียงแค่กิจกรรมการเล่นน้ำ แต่ยังมีกิจกรรมอื่นๆ อาทิ การรดน้ำดำหัว การสงฆ์น้ำพระ และการไหว้พระขอพร ซึ่งกรุงเทพมหานครจะจัดเจ้าหน้าที่เพื่อคัดกรองและให้ความรู้เกี่ยวกับโรคโควิด -19 ในบริเวณวัดใหญ่ๆ หรือวัดที่เป็นสถานที่ท่องเที่ยวที่มีประชาชนจำนวนมากด้วยนอกจากนี้ กรุงเทพมหานคร ยังได้สั่งการปิดการให้บริการสถานที่ออกกำลังกาย อาคารกีฬาเวสน์ 1 และ 2 ภายในศูนย์เยาวชนกรุงเทพมหานคร (ไทย-ญี่ปุ่น) ไปจนกว่าสถานการณ์การแพร่ระบาดของโรคโควิด -19 จะพ้นไป